Greixera de carabassa | Cuina de Menorca
Greixera de carabassa ©Oriol Aleu
1 kg carabassa • 200 g sucre • 100 g mantega • 4 ous • 1 cullerada de canyella en pols • 1 llimona
1. Talleu a trossos la carabassa, peleu-la i treieu-li les llavors. Coeu-la durant 30 minuts amb aigua bullent. Poseu-la a escórrer en un colador xinès coberta d’un drap net fins que refredi.
2. Renteu la llimona i ratlleu la meitat de la seva pell, sense arribar a la part blanca. Foneu la mantega i bateu els ous. Enceneu el forn a 150º C.
3. Premseu la carabassa dins del drap fins que tregui tota l’aigua, poseu-la en un bol i mescleu-la amb el sucre, la pell de llimona ratllada i la mantega.
4. Afegiu-hi la canyella i els ous, barregeu-ho tot i ompliu una cassola baixa amb la massa. Coeu-ho durant 1 hora en la part baixa del forn.
Recepta de greixera de carabassa original del llibre Menorca. Gastronomia i cuina. Triangle Postals. Foto: Oriol Aleu